钦定古今图书集成/明伦汇编/闺媛典/第348卷 > 马室女雷五葬志 唐柳宗元
## 钦定古今图书集成/明伦汇编/闺媛典/第348卷 > 马室女雷五葬志 唐柳宗元

马室女雷五，父曰师儒，业进士。雷五生巧慧异甚，凡
事丝纩文绣，不类人所为者。余睹之甚骇。家贫，岁不
易衣，而天姿洁清修严，恒若簪珠玑，衣纨縠，寥然不
易为尘垢杂。年十五，病死。后二日，葬州东郭东里以
其姨母为妓于余也。将死，曰：“吾闻柳公尝巧我慧我，
今不幸死矣，安得公之文志我于墓？”其父母不敢遽
请。葬之日，余乃闻焉。既而闵焉，以攻石之后也，遂为
砂书元塼，追而纳诸墓。